des hij der stad van dienste verliese assignatien ende
anders eysschen mochte soude moegen tot des dage
toe met oick alle tghene des de stad hem eysschen
soude moegen den rintmeests vander stad tot der
stad behoef noch geven sal ende betalen de some
van vierhondert ass uld ende dair mede gestaen
Behalven dat de voirs claes clare bij eede dat
de stad mits den reden voirs wel in hem gehoude
is dat hij boven de voirs viehondert ass gul der
stad niet sculdich en is Ende de voirs iiii ass gulde
te betalen Te weten van kersmisse over een jair
naistcomen vijfentwintich der selver ass gulden
dair af ende alsoe voirt elcx jairs ten selven
termijne van kersmisse vijfentwintich ass gulden
dair af tot dat de voirs some sal sijn geheel en
al vernuecht ende betaelt Met conditien soe vre
hij enigen termijn liet overgaen een half jair
ombetaelt dat de some restende geheel sal sijn
verschenen ende gevalle Ende in dien gevalle sulle
de rintmeesters ten tijde sijnde de goeden die hij
setten sal voir de voirs restende some moege vercoope
ende die alsoe dair aen verhalen Ende dat de
voirs claes voir tvoldoen van desen sal doen goede
vesticheyt vanden rintmeesten te goeden ende te
vestigen met zijnen kinden inde goede en rinte
die hij heeft ende de vestich alsoe gedaen
sijnde dat dan den voirs clase sijne goede ombelet
vander stad ende vanden rintmeesters volge sullen
in silio pntib uterhelicht tyye subst burg berghe
borch naen scabinis hmeys oliviers buetsele vekene
lambrechts arenberge siliarijs c ano et die pdict
sit end